**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ ՄԸ**

**« »\_\_\_\_\_\_\_\_\_\_\_\_\_\_ 2017 թ. Թիվ \_\_\_ Ն**

**ՀԱՅԱUՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2006 ԹՎԱԿԱՆԻ**

**ԱՊՐԻԼԻ 13-Ի ԹԻՎ 572-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱUԻՆ**

Հայաստանի Հանրապետության կառավարությունը որոշում է.

1. Հայաստանի Հանրապետության կառավարության 2006 թվականի ապրիլի 13-ի «Քրեակատարողական ծառայողին ներկայացվող մասնագիտական և առողջական վիճակի հետ կապված պահանջները սահմանելու մասին» թիվ 572-Ն որոշման N 1 հավելվածի 8-րդ կետը շարադրել հետևյալ խմբագրությամբ.

|  |  |  |
| --- | --- | --- |
| 8.  | Ներքին անվտանգության ապահովում  | իրավագիտություն |

2. Uույն որոշումն ուժի մեջ է մտնում պաշտոնական հրապարակման օրվան հաջորդող տասներորդ oրը:

**Հ Ի Մ Ն Ա Վ Ո Ր ՈՒ Մ**

**«ՀԱՅԱUՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2006 ԹՎԱԿԱՆԻ**

**ԱՊՐԻԼԻ 13-Ի ԹԻՎ 572-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱUԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ**

 **Իրավական ակտի ընդունման անհրաժեշտությունը.**

Սույն նախագծի ընդունման անհրաժեշտությունը պայմանավորված է քրեակատարողական ծառայությունից այլընտրանքային պատիժների կատարման ստորաբաժանման վերացմամբ և ներքին անվտանգության բաժնի քրեակատարողական ծառայողին ներկայացվող մասնագիտական պահանջների հստակեցման անհրաժեշտությամբ:

**Ընթացիկ իրավիճակը և առաջարկվող կարգավորման բնույթը.**

Հայաստանի Հանրապետության արդարադատության նախարարի 2010 թվականի օգոստոսի 5-ի թիվ 159-Ա հրամանով քրեակատարողական ծառայության կենտրոնական մարմնում ստեղծվել է ներքին անվտանգության բաժին, որի հիմնական խնդիրներից է քրեակատարողական ծառայության աշխատակիցների կողմից Հայաստանի Հանրապետության Սահմանադրության, Հայաստանի Հանրապետության օրենքների պահանջների, Հայաստանի Հանրապետության արդարադատության նախարարի, նրա՝ տվյալ բնագավառը համակարգող տեղակալի, վարչության պետի հրամանների, ցուցումների և հանձնարարականների կատարումը վերահսկելը, օրենսդրությամբ սահմանված կարգով ուսումնասիրություններ, ստուգայցեր և ծառայողական քննություններ կատարելը և այլ գործառույթներ իրականացնելը: Սահմանված գործառույթների պատշաճ կատարումն ապահովելու նպատակով անհրաժեշտ է, ներքին անվտանգության ապահովման աշխատանքների կատարումը և պահանջվող մասնագիտական հմտությունը հստակ տողով ներառել քրեակատարողական ծառայողին ներկայացվող մասնագիտական պահանջների աղյուսակում՝ որպես մասնագիտական պահանջ ամրագրելով իրավագիտությունը:

Բացի այդ, ներկայումս Հայաստանի Հանրապետության կառավարության 2006 թվականի ապրիլի 13-ի «Քրեակատարողական ծառայողին ներկայացվող մասնագիտական և առողջական վիճակի հետ կապված պահանջները սահմանելու մասին» թիվ 572-Ն որոշման N 1 հավելվածի 8-րդ կետով որպես ծառայության բնույթ նախատեսված է այլընտրանքային պատիժների կատարումը, մինչդեռ պրոբացիայի պետական ծառայության ստեղծման կապակցությամբ ազատազրկման հետ չկապված պատիժների կատարման գործառույթը փոխանցվել է պրոբացիայի պետական ծառայությանը, իսկ քրեակատարողական ծառայության այլընտրանքային պատիժների կատարման ստորաբաժանման գործունեությունը դադարեցվել է: Հետևաբար անհրաժեշտ է քրեակատարողական ծառայողին ներկայացվող մասնագիտական պահանջների ցանկից հանել «այլընտրանքային պատիժների կատարում» ծառայությունը:

**Ակնկալվող արդյունքը.**

Ներկայացված նախագծի ընդունմամբ կհստակեցվի ներքին անվտանգության բաժնի քրեակատարողական ծառայողին ներկայացվող մասնագիտական պահանջների ցանկը:

**Տ Ե Ղ Ե Կ Ա Ն Ք**

**«ՀԱՅԱUՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2006 ԹՎԱԿԱՆԻ**

**ԱՊՐԻԼԻ 13-Ի ԹԻՎ 572-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱUԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԱՅԼ ԻՐԱՎԱԿԱՆ ԱԿՏԵՐՈՒՄ ՓՈՓՈԽՈՒԹՅՈՒՆ ԵՎ ԼՐԱՑՈՒՄ ԿԱՏԱՐԵԼՈՒ ԱՆՀՐԱԺԵՇՏՈՒԹՅԱՆ ԿԱՄ ԲԱՑԱԿԱՅՈՒԹՅԱՆ ՄԱՍԻՆ**

«Հայաuտանի Հանրապետության կառավարության 2006 թվականի ապրիլի 13-ի թիվ 572-Ն որոշման մեջ փոփոխություն կատարելու մաuին»Հայաստանի Հանրապետության կառավարության որոշման նախագծի ընդունման կապակցությամբ այլ նորմատիվ իրավական ակտեր ընդունելու անհրաժեշտությունը բացակայում է:

**Տ Ե Ղ Ե Կ Ա Ն Ք**

**«ՀԱՅԱUՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2006 ԹՎԱԿԱՆԻ**

**ԱՊՐԻԼԻ 13-Ի ԹԻՎ 572-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱUԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ ԴԵՊՔՈՒՄ ՊԵՏԱԿԱՆ ԲՅՈՒՋԵԻ ԵԿԱՄՈՒՏՆԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ**

«Հայաuտանի Հանրապետության կառավարության 2006 թվականի ապրիլի 13-ի թիվ 572-Ն որոշման մեջ փոփոխություն կատարելու մաuին»Հայաստանի Հանրապետության կառավարության որոշման նախագծի ընդունման կապակցությամբ Հայաստանի Հանրապետության պետական բյուջեում եկամուտների և ծախսերի ավելացում չի նախատեսվում: